stanford-oval/wikipedia huggingface dataset:
Kino-Recla

Ab Kino-Recla Oy tai Kino-Recla oli  vuoden 1925 lopulla perustettu elokuva-alan yritys. Sen perustivat lääninkanslisti Ragnar Hartwall, Filmiaitan päätoimittaja, insinööri Knut von Hertzen ja insinööri Sven Uggla. Yrityksen tarkoitus ei alun perin ollut valmistaa elokuvia, sillä kaupparekisteri-ilmoituksen mukaan se halusi ”esittää, ostaa ja myydä elokuvia”. Tämän voi ymmärtää myös haluksi tuottaa elokuvia. Ehkä juuri siksi omistajakunta laajeni jo seuraavana keväänä, kun I. Taube ja O. Kollanus tulivat yhtiön osakkeiden omistajaksi ja antoivat samalla yhtiölle korotonta lainaa. Kaikilla viidellä oli tuolloin tasamäärä yhtiön osakkeita.
Tilanne muuttui kun Kurt Jäger astui peliin. Insinööri Ugla väistyi ja Jäger astui tilalle pääosakkaaksi, jolla oli hallussaan 3/5 osakkeista. Ragnar Hartwall jatkoi puheenjohtajana, kunnes konkurssiasia käsiteltiin Helsingin raastuvanoikeudessa 16. maaliskuuta 1929. Yhtiö ilmoitettiin lakanneeksi 2. toukokuuta 1931. Yhtiön ainoaksi pitkäksi näytelmäelokuvaksi jäi Oscar Tengströmin ohjaama Kyllä kaikki selviää vuodelta 1926. Muuta tuotantoa olivat mainokset eli reklaamit lampusta, kenkävoiteesta, pöytämargariinista, uutista ja mainosta yhdistävä Tekstiilimessujen reklaami sekä uutisfilmi Kuvia Helsingin asemalla tapahtuneesta rautatieonnettomuudesta 28.8.1926.
Sittemmin kadonnut Kyllä kaikki selviää sai Helsingin Sanomien arvostelijalta syyskuussa 1926 luonnedinnan ”lemmentarina, joka ei suuresti huvita”.
Aiheesta muualla

Kino-Recla Elonetissä
God of War

| God of War |
| --- | --- |

Kehittäjä:  SCE Santa Monica Studio
Julkaisija:  SCEA
Jakelija:  Sony Interactive Entertainment ja PlayStation Store
Ohjaaja:  David Jaffe
Käsikirjoittaja:  Marianne Krawczyk
Säveltäjä:  Gerard Marino
Pelisarja:  God of War
Pelimoottori:  Kinetica
Julkaistu:  NA 22. maaliskuuta 2005EU 8. heinäkuuta 2005JP 17. marraskuuta 2005
Lajityyppi:  Toimintaseikkailu
Pelimuoto:  Yksinpeli
Ikäluokitus:  ESRB: M  Virheellinen ESRB-arvo   PEGI: 18
Alusta:  PlayStation 2 PlayStation 3
Jakelumuoto:  DVD
Lisää peliartikkeleitaVideopelien teemasivulla
Infobox OK  : 
God of War on SCE Santa Monica Studion kehittämä ja Sonyn julkaisema toimintaseikkailupeli. Peli on julkaistu PlayStation 2:lle vuonna 2005. 
Peli aloitti God of War-pelin sarjan.
Peli käsittelee spartalaissoturi Kratoksen edesottamuksia antiikin Kreikan jumalten kanssa. Peli on väkivaltapainotteisuutensa vuoksi kielletty alle 18-vuotiailta.
Kratoksen asearsenaali

Pelin alusta asti Kratoksen pääaseena ovat kaksi hänen ranteisiinsa ketjuilla kiinnitettyä miekkaa. Lisäksi jumalat auttavat Kratosta suomalla tälle erilaisia erityisvoimia pelin edetessä:
Poseidon's Rage (Poseidonin raivo)
Aiheuttaa Kratoksen ympärille salamoivan kehän, jossa vastustajat saavat iskuja.
Zeus' Fury (Zeuksen viha)
Kratos lataa käsissään salamaa, joka heitetään vastustajien päälle.
Medusa's Gaze (Medusan katse)
Kratos suuntaa Medusan pään vastustajia kohti kivettäen nämä. Kivettyneet vastustajat voidaan sen jälkeen tuhota suhteellisen helposti.
Army of Hades (Haadeksen armeija)
Kutsuu Kratoksen rinnalle taistelemaan sieluja, jotka lentävät vastustajien läpi vahingoittaen näitä.
Lisäksi Kratos saa vaihtoehtoisen aseen Blade of Artemis (Artemiin miekka).
Kaikkia erikoiskykyjä ja aseita kehitetään kukistetuista vastustajista saaduilla punaisilla palloilla.
Hirviöt

Epäkuolleet legioonalaiset: Pelin perusvastustajia, jotka yksittäin eivät muodosta suurta uhkaa. Suurina joukkoina ovat kuitenkin varteenotettava vastus. Legioonalaisia on eri tyyppejä.
Jousiampujat ovat fyysisesti kaikkein heikoimpia, mutta häiritsevät taistelua muiden kanssa tehokkaasti taustalta.
Rivisotilaat ovat pelin yleisimpiä vihollisia, ja ne käyttävät miekkoja aseinaan. Näitä sotilaita on eri tasoisia/tyyppisiä.
Heikot sotilaat, joilla ei ole suojakilpiä.
Suojukselliset sotilaat, joilla on raju hyökkäys.
Vahvasti suojatut soturit, jotka lisäksi käyttävät suojakilpeä.
Harpyijat ovat pelin ainoat lentävät vastukset. Yksinään ne ovat heikkoja.
Minotaurokset ovat raskaita vastustajia. Niiden hyökkäykset ovat hieman hitaampia kuin legioonalaisten, mutta paljon voimakkaampia. Minotauroksiakin ilmenee erityyppisiä:
Perusminotauros, joka käyttää aseenaan isoa kirvestä.
Taisteluminotauros, jolla on pääaseenaan iso nuija. Tämän lisäksi käyttää isoa kirvestä (pelissä myös vahvempia ja kestävämpiä taisteluminotauruksia, jotka eivät käytä kirvestä). Erikoiskykynä taisteluminotauouksella on kyky lyödä nuijalla maahan, mikä aiheuttaa paineaallon, jolta ei voi suojautua.
Kykloopit ovat suuria taistelukoneita, jotka häviävät nopeudessaan muille, mutta iskujen voimakkuudessa lyövät muut. Kyklooppeja on erilaisia:
Peruskyklooppi, jolla on aseenaan iso nuija.
Panssaroitu kyklooppi, jolla on aseenaan iso piikkinuija. Erikoista tässä kykloopissa on se, että se pystyy heittämään nuijan ja vetäämään sen takaisin.
Taistelukyklooppi, jonka tunnistaa sen päässä olevista sarvista. Aseena nuija.
"Wraith" on kuolleen sotilaan sielu, jonka käsien tilalla on kaksi terää. Wraithit pystyvät kaivautumaan maahan, jolloin ne ovat haavoittumattomia, mutta pystyvät itse hyökkäämään.
Gorgonit ovat naisia, joiden hiukset ovat muuttuneet eläviksi käärmeiksi ja jalat hännäksi. Gorgonit on nopealiikkeisiä ja ne omaavat kivettävän katseen.
Seireenit ovat kauniilla laululla luokseen houkuttavia olentoja, joilla ei ole silmiä.
Kentaurit ovat puoliksi ihmisiä ja puoliksi hevosia. Kentaureilla on ihmisten äly ja hevosten voimat, mikä tekee niistä hyviä taistelijoita.
Kerberokset ovat kolmipäisiä koiria, jotka ovat nopeita ja voimakkaita. Kerberos myös sylkee suustaan pieniä poikasia, jotka ovat verrattaen harmittomia, mutta kasvavat ajan myötä aikuisiksi.
Satyyrit ovat nopeita olentoja (puoliksi ihmisiä, puoliksi vuohia), jotka ovat erinomaisia lähitaistelijoita. Aseinaan satyyreillä on kaksiteräinen keihäs, jonka ne tarpeen tullen katkaisevat kahdeksi miekaksi .
Hirviöt > Isot hirviöt

Hydra on monipäinen ja käärmemäinen peto, joka asustaa Aigeianmerellä. Hydran päät ovat kuolemattomia niin kauan, kuin hydran ensisijainen pää on hengissä.
Temppeliminotauros on suuri hirviö, joka asetettiin suojelemaan Pandoran lipasta. Se on vahvasti panssaroitu peto, jolla on monia eri hyökkäystekniikoita.
Vastaanotto

Peli on saanut IGN:n arvostelussa arvosanaksi 9.8/10.
Ääninäyttelijät

| 0 | 1 | 2 |
| --- | --- | --- |
|  Terrence C. Carson  | … |  Kratos   |
|  Linda Hunt  | … |  Kertoja   |
|  Carole Ruggier  | … |  Athena, Afrodite   |
|  Steven Blum  | … |  Ares   |
|  Susan Blakeslee  | … |  Ateenan oraakkeli, kylän oraakkeli   |
|  Paul Eiding  | … |  Haudankaivaja, Zeus, kreikkalainen sotilas    |
|  Christopher Corey Smith  | … |  Epäkuollut sotilas, kreikkalainen sotilas   |
|  Keith Ferguson  | … |  Veneen kapteeni, kreikkalainen sotilas   |
|  Gwendoline Yeo  | … |  Vaimo, torinainen   |
|  Fred Tatasciore  | … |  Poseidon, kreikkalainen sotilas, kalastaja   |
|  Claudia Black  | … |  Artemis   |
|  Nolan North  | … |  Haades, kreikkalainen sotilas, kalastaja   |
|  Courtenay Taylor  | … |  Kaksoset   |
|  Rob Paulsen  | … |  Kreikkalainen sotilas   |
Aiheesta muualla

God of War MobyGamesissa (englanniksi)
God of War Internet Movie Databasessa (englanniksi)
-pelisarja
| --- | --- |
Pääsarja:   God of War  God of War II  God of War III  Ascension  God of War  God of War: Ragnarök 
Sivusarja:   Chains of Olympus  Betrayal  Ghost of Sparta 
Hahmot:  Kratos
Kazakstanin puolueet

Kazakstanin puolueet alkoivat muodostua Kazakstanin itsenäistyttyä. Maan ensimmäinen itsenäisyyden aikainen puolue oli Kazakstanin kommunistinen puolue Neuvostoliiton jäljiltä.
| Vuosi | puolue tai liike | tapahtuma |
| --- | --- | --- |
| 1991 | Kazakstanin kommunistinen puolue Kazakstanin kansankongressi | Nursultan Nazarbajev erosi   puolue kiellettiin |
| 1992 | Kazakstanin tasavaltalaispuolue |  |
| 1993 | Kazakstanin kansan yhtenäisyyden liitto |  |
| 1994 | Kansan kooperatiivipuolue Kazakstanin uudellensyntymisen puolue |  |
| 1995 | Kazakstanin demokraattinen puolue Kazakstanin kansan yhtenäisyyden puolue (entinen Kazakstanin kansan yhtenäisyyden liitto) Tasavaltalainen poliittinen työn puolue | valtiopäivien kriisi |
1996: 
1997: 
| 1998 | Kazakstanin kommunistinen puolue (1998) Kansalaispuolue | Kazakstanin kommunistinen puolue rekisteröitiin 27. elokuuta 1998 |
| 1999 | Kazakstanin kommunistinen puolue Otan | Puolue sai kaksi paikkaa mažilisin vaaleissa Otan-puolue perustettiin |
| 2000 | Kazakstanin kommunistinen puolue |  |
| 2001 | Kazakstanin kommunistinen puolue |  |
| 2002 | Kazakstanin kommunistinen puolue |  |
| 2003 | Kazakstanin kommunistinen puolue (1998) | Kazakstanin kommunistinen puolue rekisteröitiin uudelleen 20. maaliskuuta 2003 |
| 2004 | Kazakstanin kommunistinen puolue | Puolueesta erkaantuneet perustivat Kazakstanin kommunistisen kansanpuolueen |
| 2005 | Kazakstanin kommunistinen puolue Kazakstanin kommunistinen kansanpuolue |  |
| 2006 | Kazakstanin kommunistinen puolue Kazakstanin kommunistinen kansanpuolue Yleiskansallinen sosiaalidemokraattinen puolue |  |
| 2007 | Kazakstanin kommunistinen puolue Kazakstanin kommunistinen kansanpuolue |  |
| 2008 | Kazakstanin kommunistinen puolue Kazakstanin kommunistinen kansanpuolue |  |
| 2009 | Kazakstanin kommunistinen puolue Kazakstanin kommunistinen kansanpuolue |  |
| 2010 | Kazakstanin kommunistinen puolue Kazakstanin kommunistinen kansanpuolue |  |
| 2011 | Kazakstanin kommunistinen puolue Kazakstanin kommunistinen kansanpuolue |  |
| 2012 | Kazakstanin kommunistinen puolue Kazakstanin kommunistinen kansanpuolue |  |
| 2013 | Kazakstanin kommunistinen puolue Kazakstanin kommunistinen kansanpuolue |  |
| 2014 | Kazakstanin kommunistinen puolue Kazakstanin kommunistinen kansanpuolue |  |
| 2015 | Kazakstanin kommunistinen puolue Kazakstanin kommunistinen kansanpuolue |  |
| 2016 | Kazakstanin kommunistinen puolue Kazakstanin kommunistinen kansanpuolue |  |
Kingsley Amis

| Kingsley Amis> Henkilötiedot |
| --- | --- |
Syntynyt: 16. huhtikuuta 1922 Lontoo
Kuollut: 22. lokakuuta 1995 (73 vuotta) Oxford
Kirjailija
Tyylilajit:  huumori
Esikoisteos:  Onnellinen Jim
Aiheesta muualla
Löydä lisää kirjailijoitaKirjallisuuden teemasivulta
Kingsley Amis (16. huhtikuuta 1922 – 22. lokakuuta 1995) oli englantilainen kirjailija. Hän kirjoitti yli kaksikymmentä romaania, kolme runokokoelmaa, novelleja, radio- ja televisiokäsikirjoituksia sekä runsaasti kirjallisuusarvosteluja ja yhteiskunnallisia esseitä. Amis kuului 1950-luvulla esiin nousseeseen "nuorten vihaisen miesten" sukupolveen.
Amis tunnetaan ennen muuta koomisista, englantilaisen ja keski- ja yläluokan elämäntapaa ja arvomaailmaa satirisoivista romaaneistaan. Hänen läpimurtoteoksensa oli yliopistomaailmaan sijoittuva Onnellinen Jim (suom. 1956). Amis vaihteli luontevasti tyylejä ja lajityyppejä, häneltä luontui niin goottilainen kummitustarina (The Green Man, 1969) kuin rikosromaani (Vuosisadan rikos, 1975, suom. 1990).[lähde? ]
Amis sai arvostetuimman brittiläisen kirjallisuuspalkinnon Bookerin vuonna 1986 romaanistaan Vanhat pirut. Amis aateloitiin 1991. Hänen viimeinen romaaninsa The Biographer's Moustache ilmestyi 1995, samana vuonna jona hän kuoli.[lähde? ]
Humoristina tunnettu Amis kirjoitti tiettävästi ensimmäisen tutkielman Ian Flemingin Bond-romaaneista (Raportti James Bondista, suom. 1966). Ian Flemingin perikunnan omistaman yhtiön aloitteesta hän kirjoitti ensimmäisen jatko-osan James Bond -romaaneihin. Nimimerkillä Robert Markham julkaistu Lohikäärmeen kynnet (Colonel Sun, 1968) oli menestys, mutta useista yrityksistä huolimatta Flemingin perikunta onnistui jatkamaan Bond-romaanien sarjallistamista vasta vuodesta 1981 alkaen.[lähde? ]
Amis tunnettiin räväköistä, poliittisesti epäkorrekteista mielipiteistään. Martin Amis on sanonut isästään, että "hänen koko pointtinsa oli se, ettei hän piitannut siitä mitä ihmiset hänestä ajattelivat".[lähde? ]
Amisin poika on kirjailija Martin Amis.
Suomennetut teokset

Onnellinen Jim: Romaani.  (Lucky Jim, 1954)  Suomentanut Mikko Kilpi. Helsinki:  WSOY, 1956.
Virka ja viettelys, suom. Mikko Kilpi Helsinki: WSOY 1957
Raportti James Bondista.  (The James Bond Dossier, 1965)  Suomentanut Matti Salo. Jyväskylä:  Gummerus, 1966.
Herrasmieskerho (yhdessä Robert Conquestin kanssa), suom. Eila Pennanen ja Kirsi Kunnas, WSOY 1966
Naisten mies, suom. Irma Lassila, Kirjayhtymä 1985
Vanhat pirut, suom. Kristiina Drews, Kirjayhtymä 1987
Vuosisadan rikos, suom. Pertti Koskela, Book Studio 1990
Otetaan taas: Juomisen nautinnot.  (Toimitettu teoksista On Drink (1972) ja Every Day Drinking (1983))  Suomentanut ja toim. Hannu Harju. Kuvitus: Timo Mänttäri. Helsinki:  Tammi, 2006.  ISBN 951-31-3508-X.
Kino Diana

| Kino Diana |
| --- | --- |
Osoite:  Humalistonkatu 3b 20100 Turku
Sijainti:  VII kaupunginosa, Turku, Suomi
Koordinaatit:  60°26′59″N 22°15′40″E﻿ / ﻿60.449719°N 22.261089°E﻿ / 60.449719; 22.261089
Rakennustyyppi:  Elokuvateatteri
Omistaja:  Cinemahouse Oy
 fiKino Diana 
  
Kino Diana, tunnettu myös nimillä Astor ja Diana, on vuosina 1967–2004 Turun Humalistonkadulla toiminut ja vuonna 2018 jälleen aloittanut elokuvateatteri. Teatterin perustivat Kauko Nurmi ja Aito Mäkinen Astor-nimisenä vuonna 1967. Vuonna 1979 Nurmi lunasti Astorin itselleen, ja vuonna 1984 se siirtyi Kinoston omistukseen. Aito Mäkisen ja Virke Lehtisen omistama Filmiryhmä Oy osti Astorin Kinostolta ja avasi sen Diana-nimisenä heinäkuussa 1987. Helsingin samanniminen elokuvateatteri, sekin toimintansa lopettanut, on myös Filmiryhmän perua. Turun Diana oli lopulta Filmiryhmän omistuksessa vain kahden vuoden ajan. Vuosina 1998–2004 elokuvateatteri kuului yksityishenkilöiden omistamalle Oy Turun Diana Ab:lle. Diana sulki ovensa 19. heinäkuuta 2004, jolloin sen kalusto siirrettiin saman omistajan omistaman Kino Thalian pienimpään saliin.
Diana oli suljettuna yli 13 vuotta, ja tiloissa toimi valtaosan ajasta jazzklubi Monk. Marraskuussa 2017 elokuva-alan yritys Cinemahouse Oy ilmoitti avaavansa teatterin uudelleen. Maaliskuussa 2018 avattu Kino Diana näyttää elokuvien ensi-iltoja ja oopperaesityksiä tekstityksineen. Lisäksi tarjontaa on lapsille ja lapsiperheille päivisin ja viikonloppujen aamupäivinä.
Saliin mahtui ennen 99 katsojaa. Nykytilassaan laserprojektorilla varustettuun saliin mahtuu 70 katsojaa.
Aiheesta muualla

Kino Dianan verkkosivusto
Kerrossänky

Lastenhuoneen puinen kerrossänky, jonka alla on säilytystilaa vetolaatikoissa.
Kolmikerroksinen, teräsputkirakenteinen kerrossänky sotilasaluksella.
Kerrossänky on huonekalu, joka muodostuu kahdesta tai kolmesta päällekkäisestä vuoteesta. Se voi olla seinään kiinnitetty kiinteä kaluste tai omilla jaloillaan seisova irrallinen huonekalu. Ylempään vuoteeseen kiivetään tikkaita myöten, jotka ovat yleensä kiinteä osa kerrossängyn rakennetta. Ylemmän vuoteen etureunassa on usein kaide tai muu este estämässä nukkujan putoamista reunan yli.
Kerrossänkyjä suositaan tilansäästön vuoksi muun muassa lastenhuoneissa, varuskuntien kasarmituvissa, leirikeskuksissa, retkeilymajoissa sekä kulkuneuvoissa kuten junien makuuvaunuissa, matkailuvaunuissa, rahtilaivojen ja sotilasalusten miehistötiloissa ja matkustajalaivojen halvemmissa hyttiluokissa.
Kerrossänky valmistetaan useimmiten massiivipuutavarasta, kalustelevystä tai teräsputkista. Paksun runkopatjan sijasta kerrossängyissä käytetään yleensä ohuempia vaahtomuovipatjoja laudoista tehdyn sälepohjan tai metalliverkon päällä. Kerrossängyn rakenteisiin tai niiden väliin jäävään seinään voidaan kiinnittää lukuvalaisimia ja pieniä hyllyjä toimimaan nukkujien yöpöytänä.
Kerrossänky Suomessa

Kerrossängyt yleistyivät Suomessa 1700-luvulla lähinnä Länsi-Suomen maakunnissa. Ne olivat joko seinään kiinnitettyjä tai omilla jaloillaan seisovia. Niissä käytettiin myös sivuverhoja, kuten värikkäitä raanuja, ja puuosat koristeltiin usein kaiverruksin. Sängyt olivat joko päädystä umpinaisia tai avoimia. Makuutiloihin tehtiin myös kaksoiskerrossänkyjä, jotka muodostuivat kahdesta peräkkäisestä kerrossängystä seinän vieressä. Kaappikerrossänky oli ulkonäöltään kuin suuri kaappi suljettavine ovineen; se jäi käytöstä pois huonon ilmanvaihtonsa vuoksi.
Suomen markkinoilla toimivia kerrossänkyjen valmistajia ovat Ikea, Jysk, Kiteen Huonekalu (tuotenimi Kuusamo), Laulumaa (Pop), Lundia (Lofty), Muurame (Jolla ja Jungmanni), Niemen tehtaat (Unipuu), Roope-Riikka sekä Rikosseuraamuslaitoksen vankilatyöpajat.
Parvisänky

Kerrossängyn eräänlainen muunnelma on parvisänky, jossa vuode sijaitsee ylhäällä lähellä katonrajaa ja sen alle jää tilaa muille kalusteille. Parvisänky voi olla kiinteästi rakennettu ja seinään kiinnitetty tai irtonainen huonekalu, jonka alaosa voi sisältää kirjoituspöydän.
Kalustevalmistajilla on myös etenkin lastenhuoneisiin tarkoitettuja malleja, jotka ovat muunneltavissa kerrossängystä parvisängyksi ja kirjoituspöydäksi tai kahdeksi lattialla seisovaksi sängyksi vaihtuvien tarpeiden mukaan.
Seinälle kääntyvä kerrossänky

Junien makuuvaunuissa ja muissa erityisen ahtaissa tiloissa suositaan päällekkäisiä, seinää vasten saranoiden varassa kääntyviä vuoteita, jotka ovat eräänlaisia kaappisänkyjä.
Aiheesta muualla

Wikimedia Commonsissa on kuvia tai muita tiedostoja aiheesta .
Pohdintaa kerrossängyistä lastenhuoneessa (Arkistoitu – Internet Archive).
Kazakstanin parlamenttivaalit 2012

Kazakstanin parlamenttivaalit 2012 pidettiin sunnuntaina 15. tammikuuta 2012. Vaaleissa voitti presidentti Nursultan Nazarbajevin Nur Otan -puolue, joka saavutti noin 80% äänimäärän. Tämän lisäksi parlamenttiin nousivat Ak Žol ja Kazakstanin kommunistinen puolue, jotka saivat molemmat hieman yli 7% äänistä. Kansainvälisten tarkkailijoiden mukaan vaaleissa esiintyi vilppiä.
Kino Engel

| Kino Engel |
| --- | --- |
 Sofiankadun sisäänkäynti kuvattuna vuonna 2016.
Osoite:  Sofiankatu 4
Kaupunki:  Helsinki
Kaupunginosa:  Kruununhaka
Perustettu:  1985
Omistaja:  Cinema Mondo
Elokuvasalit:  2
Istumapaikat:  55 + 68
Aiheesta muualla
 Wikimedia Commons 
Elokuvateatterin kotisivut
Infobox OKNimi-testi OK: 
Kino Engel on elokuvateatteri Helsingin Kruununhaassa. Teatteri on osa Torikortteleita Senaatintorin laidalla Sofiankadulla. Engelissä on kaksi salia, joista pienemmässä on 55 ja suuremmassa 68 paikkaa. Kesäisin teatterin sisäpihalla esitetään ulkoilmaelokuvia. Vuonna 1985 perustettu teatteri tunnettiin alun perin nimellä Amanda.
Engeliä on kutsuttu art house- ja boutique-elokuvateatteriksi. Sen esitystoiminnasta vastaa suomalainen elokuvien maahantuoja Cinema Mondo, ja teatteri kuuluu Europa Cinemas -verkostoon. Jäsenyyden edellytyksenä on, että teatterin esitettämistä elokuvista merkittävä osa tulee olla eurooppalaisia ei-kansallisia tuotantoja. Muita verkostoon kuuluvia elokuvateattereita ovat Helsingissä Korjaamo Kino, Maxim ja Orion sekä Espoossa Kino Tapiola, Lahdessa Kino Iiris, Tampereella Niagara ja Kuopiossa Kino Kuvakukko.
Aiheesta muualla

Kuvia tai muita tiedostoja aiheesta Kino Engel Wikimedia Commonsissa
Viralliset kotisivut
Kinot ry: Helsingin elokuvateattereiden ohjelmistoa
Kazakstanin presidentinvaali 2019

Kazakstanin presidentinvaalit 2019 järjestettiin ennenaikaisesti Kazakstanissa 9. kesäkuuta 2019 pitkäaikaisen presidentin Nursultan Nazarbajevin erottua maaliskuussa 2019. Alun perin vuodelle 2020 suunnitelluissa presidentinvaaleissa rekisteröitiin seitsemän ehdokasta, mukaan lukien nykyinen presidentti Kasym-Žomart Tokajev, joka oli toiminut presidenttinä kolme kuukautta ennen vaaleja Nazarbajevin eroamisen jälkeen. Tokajevista tuli myöhemmin uudelleen presidentti hänen voitettua vaalit 70,96 prosentin ääniosuudella. Hänen lähimpiä haastajajia olivat Ult Tagdyry puolueen ehdokas Amirjan Qosanov sekä Ak Žol puolueen Dania Espaeva.
Tokajev antoi 12. kesäkuuta valan valan seremonian aikana pääkaupungin Nur-Sultanin itsenäisyyden palatsissa.
Kiivit

| Kiivit |
| --- | --- |
 Ruskokiivi (Apteryx australis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kiivilinnut Apterygiformes  Haeckel, 1866
Heimo::  Kiivit Apterygidae  Gray, 1840
Suku::  Kiivit Apteryx  Shaw, 1813
Lajit
 Eteläsaarenruskokiivi Apteryx australis  Kirjokiivi Apteryx haastii  Pohjoissaarenruskokiivi Apteryx mantelli  Pikkukiivi Apteryx owenii  Okaritonruskokiivi Apteryx rowi 
Katso myös
   Kiivit Wikispeciesissä   Kiivit Commonsissa 
Infobox OKNimi-testi OK: 
Kiivit  ovat Uudesta-Seelannista peräisin olevia lentokyvyttömiä lintuja, jotka muodostavat heimon Apterygidae ainoan suvun Apteryx. Kiivit luokitellaan joskus strutsilintuihin, mutta nykyisin BirdLife Suomi katsoo niiden muodostavan kiivilintujen (Apterygiformes) lahkon ainoan heimon. Kiivit ovat lentokyvyttömistä linnuista pienimpiä. Ne ovat myös Uuden-Seelannin kansallinen symboli, jota uusiseelantilaiset arvostavat niin paljon, että jopa kutsuvat itseään ”kiiveiksi”. Kiivi jaetaan viiteen lajiin.
Kiivien evoluutio on kiistanalainen. Ne ovat kuitenkin kehittyneet ympäristössä, jossa ainoat maanisäkkäät ovat olleet lepakkoja. Tällöin linnut ja jossain määrin myös matelijat ovat täyttäneet ekologisia lokeroita, jotka muualla maailmassa ovat tyypillisiä nisäkkäille. Linnuksi kiivi onkin hyvin nisäkäsmäinen, koska sillä on monia nisäkäsmäisiä piirteitä: esimerkiksi kuulo- ja hajuaisti ovat hyvät, toisin kuin linnuilla yleensä.
Kiivi on suunnilleen kanan kokoinen lentokyvytön lintu, mutta kiivin muna on kuusi kertaa kananmunan kokoinen. Se vie niin paljon tilaa naaraan ruumissa, että se ei pysty syömään kolmeen päivään ennen munimista ja kykenee astelemaan vain jalat haarallaan kuin ankka. Munittuaan naaras jättää munan koiraan huoleksi. Koska kiivit eivät lennä, niiden ei myöskään tarvitse olla erityisen kevyitä. Niinpä niillä ei ole onttoja luita, kuten linnuilla yleensä, vaan luuydintä nisäkkäiden tapaan. Kiivin muna saattaa painaa jopa 450 grammaa.
Kiivit ovat arkoja yöeläimiä, joilla on erittäin hyvin kehittynyt hajuaisti. Toisin kuin linnuilla yleensä, niiden sieraimet sijaitsevat pitkän nokan kärjessä. Ne etsivät ruokaa kaivamalla nokalla maata ja syövät matoja, hyönteisiä ja muita selkärangattomia. Ne syövät myös hedelmiä ja tilaisuuden tullen pieniä rapuja, sammakoita ja iilimatoja.
Uhat

Vuonna 2010 pelättiin silloin vallinneen kuivuuden ja siitä seuraavan nälän voivat tappaa sukupuuttoon muutenkin uhanalaiset linnut. Auringon kivikovaksi polttama maa esti tuolloin kiivejä kaivamasta matoja, hyönteisiä ja toukkia, jotka ovat lintujen pääravintoa. Kiivi liikkuu yleensä öisin, mutta nälkä pakotti sen tuolloin liikkumaan myös päiväsaikaan, jolloin kiivit joutuivat alttiiksi myös paahtavalle kuumuudelle. Ruskokiivejä on jäljellä 25 000. Muuten kiivejä ovat uhanneet muun muassa ihmisen Uuteen-Seelantiin tuomat vieraslajit, kuten kärppä. Tätä ennen ne ovat ehtineet sopeutua muun muassa jääkauden tuomaan kylmyyteen sekä suurikokoisia lentokyvyttömiä moa-lintuja saalistaneisiin haastinkotkiin, joiden saalistus teki useimmista Uuden-Seelannin linnuista aikoinaan yöeläimiä; haastinkotkat kuitenkin hävisivät, kun saarille saapunut ihminen tappoi niiden pääravintona olleet moat sukupuuttoon.
Lajien levinneisyys

Eteläsaarenruskokiivi (Apteryx australis)
Kirjokiivi (Apteryx haastii)
Pohjoissaarenruskokiivi (Apteryx mantelli)
Pikkukiivi (Apteryx owenii)
Okaritonruskokiivi (Apteryx rowi)
Kiitämä

| Kiitämä |
| --- | --- |
Valtiot:  Suomi 
Paikkakunta:  Kuusamo 
Koordinaatit:  65°59′44″N, 29°43′16″E
Vesistöalue ja valuma-alueen tietoja
Laskujoki:  Suininginjoki 
Järvinumero:  73.044.1.001
Mittaustietoja
Pinnankorkeus:  252,8 m  
Rantaviiva:  58,4153 km  
Pinta-ala:  18,8951 km²  
Tilavuus:  0,12644127582 km³  
Keskisyvyys:  6,69 m  
Suurin syvyys:  21,71 m  
Saaria:  13 
 fiKiitämä 
Kiitämä  on Pohjois-Pohjanmaalla Kuusamossa sijaitseva järvi.